Az EGT-Vegyesbizottság 171/2003 határozata

(2003. december 5.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét a 2003. november 7-i 142/2003 EGT-vegyesbizottsági határozat [1] módosította.

(2) A természetes ásványvizek jegyzékének, koncentrációs határértékeinek és címkézési követelményeinek, valamint a természetes ásványvizek és forrásvizek ózonnal dúsított levegővel való kezelésére vonatkozó feltételeknek a megállapításáról szóló, 2003. május 16-i 2003/40/EK bizottsági irányelvet [2] be kell építeni a Megállapodásba.

(3) A hexakonazolra, a klofentezinre, a miklobutanilra és a proklorázra vonatkozó megengedett maximális maradékanyagszintek tekintetében a 86/362/EGK és a 90/642/EGK tanácsi irányelv módosításáról szóló, 2003. június 20-i 2003/62/EK bizottsági irányelvet [3] be kell építeni a Megállapodásba.

(4) A 76/895/EGK, a 86/362/EGK, a 86/363/EGK és a 90/642/EGK tanácsi irányelvek mellékleteinek a gabonafélékben, állati eredetű élelmiszerekben és egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározása tekintetében történő módosításáról szóló, 2003. június 18-i 2003/60/EK bizottsági irányelvet [4] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XII. fejezete a következőképpen módosul:

1. A 13. pont (76/895/EGK tanácsi irányelv) és a 39. pont (86/363/EGK tanácsi irányelv) a következő francia bekezdéssel egészül ki:

"- 32003 L 0060: A Bizottság 2003. június 18-i 2003/60/EK irányelve (HL L 155., 2003.6.24., 15. o.)."

2. A 38. pont (86/362/EGK tanácsi irányelv) és az 54. pont (90/642/EGK tanácsi irányelv) a következő francia bekezdésekkel egészül ki:

"- 32003 L 0060: A Bizottság 2003. június 18-i 2003/60/EK irányelve (HL L 155., 2003.6.24., 15. o.),

- 32003 L 0062: A Bizottság 2003. június 20-i 2003/62/EK irányelve (HL L 154., 2003.6.21., 70. o.)."

3. A melléklet az 54zzg. pontot (223/2003/EK bizottsági rendelet) követően a következő ponttal egészül ki:

"54zzh. 32003 L 0040: A Bizottság 2003. május 16-i 2003/40/EK irányelve a természetes ásványvizek jegyzékének, koncentrációs határértékeinek és címkézési követelményeinek, valamint a természetes ásványvizek és forrásvizek ózonnal dúsított levegővel való kezelésére vonatkozó feltételeknek a megállapításáról (HL L 126., 2003.5.22., 34. o.)."

2. cikk

A 2003/40/EK, a 2003/60/EK és a 2003/62/EK irányelv izlandi és norvég nyelvű szövegei, melyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. december 6-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [5].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. december 5-én.

az EGT-Vegyesbizottság részéről

az elnök

H. S. H Prinz Nikolaus von Liechtenstein

[1] HL L 41., 2004.2.12., 23. o.

[2] HL L 126., 2003.5.22., 34. o.

[3] HL L 154., 2003.6.21., 70. o.

[4] HL L 155., 2003.6.24., 15. o.

[5] Alkotmányos követelmények nem merültek fel.

--------------------------------------------------